**УВЕДОМЛЕНИЕ**

**на гражданите на Столична община – Район „Надежда“, заявили закупуване на дървесина по смисъла Закона за горите, за обработване на техните лични данни в качеството им на субекти на данни**

Основание: Общ Регламент относно защитата на данните (ЕС) 2016/679, чл. 12 и чл. 13

**Столична община - Район „Надежда“** е Администратор на лични данни по смисъла на Общия Регламент относно защитата на данните (ЕС) 2016/679. Район „Надежда“отчита значението на конфиденциалността и защитата на личните Ви данни и се ангажира да ги обработва при спазване на приложимите законови изисквания и установените стандарти и принципи.

**1. В качеството си на орган на местното самоуправление, Администратор на лични данни**, в процеса на прилагането на разпоредбите на Закона за горите ние обработваме Ваши лични данни, както следва:три имена, ЕГН, постоянен и настоящ адрес, подпис, количества заявена дървесина и (по Ваше желание) данни за контакт – телефон и e-mail.

Събираме посочените лични данни чрез Заявлението, с което Вие следва да се запознаете и да подпишете при кандидатстването Ви за ползване на дървесина от горските територии общинска и държавна собственост.

В изпълнение на Закона за горите, чл. 111, ал. 8, ние ще публикуваме на интернет страницата на Район „Надежда“ някои от тези лични данни: собствено и фамилно име, населено място по постоянен/настоящ адрес, количества заявена дървесина.

**2. Цели на обработването.**

Обработваме Вашите лични данни с цел ефективно изпълнение на законовите ни задължения при администриране на дейностите по прилагане на Закона за горите.

**3. Трети лица, на които можем да предоставим Вашите лични данни.**

Ние можем да разкриваме и предоставяме Ваши лични данни на компетентните структури на Столична община по предвидения в закона ред.

**4.** **Запознаване с правата Ви като субекти на данни**, предвидени в Общия Регламент относно защитата на данните (ЕС) 2016/679.

**4.1 Право на достъп** до личните Ви данни, обработвани от Район „Надежда“, включително имате право да искате информация с какви Ваши лични данни разполагаме към даден момент (чл. 15 на Регламент (ЕС) 2016/679);

**4.2 Право на коригиране** – имате право да поискате да коригираме Ваши лични данни, които обработваме и които преценявате като неточни или непълни (чл. 16 на Регламент (ЕС) 2016/679);

**4.3** П**раво на изтриване** (право „да бъдете забравени“) – при наличието на определени основания (посочени в чл. 17 на Регламент (ЕС) 2016/679), можете да поискате Вашите лични данни, които обработваме, да бъдат изтрити от нашите регистри;

**4.4** П**раво на ограничаване на обработването** на личните Ви данни – при наличието на определени обстоятелства, посочени чл. 18, параграф 1, букви „а“ - „г“ на Регламент (ЕС) 2016/679, имате право да изискате да ограничим обработването на Вашите лични данни;

**4.5 Право на преносимост** – при наличие на определени обстоятелства, посочени в чл. 20, параграф 1 и параграф 2 на Регламент (ЕС) 2016/679, имате право да получите от Район „Надежда“ Вашите лични данни и да ги прехвърлите на друг Администратор;

**4.6 Право на възражение –** имате право да възразитесрещу обработването на Вашите лични данни в случаите, предвидени в чл. 21, параграф 1 на Регламент (ЕС) 2016/679;

**Освен това имате и следните права, посочени в Регламент (ЕС) 2016/679:** на подаване на жалба до надзорен орган (чл. 77); на ефективна съдебна защита срещу надзорен орган (чл. 78); на ефективна съдебна защита срещу Администратора (Район „Надежда“) - чл. 79 и на обезщетение и отговорност за причинени вреди (чл. 82).

В някои случаиРайон „Надежда“можеда Ви откаже или да ограничиупражняването от Ваша страна на някое от посочените права. Това са случаи, които се отнасят до националната сигурност, отбраната, обществената сигурност, независимостта на съдебната власт и съдебните производства, обществен интерес в областта на общественото здраве, а също така и при правно задължение на Администратора, произтичащо от правото на ЕС или на Р България, което го задължава да обработва Вашите лични данни.

В случай че имате въпроси във връзка с обработването на Вашите лични данни или желаете да упражните съответните Ви права, можете да се обърнете към:

Длъжностно лице по защита на личните данни на Район „Надежда“: Иван Костадинов, тел. 0887 648 639, e-mail: lichnidanni@so-nadejda.com

Имате право да подадете жалба в Комисията за защита на личните данни на адрес: гр. София 1592, бул. „Цветан Лазаров“ № 2, e-mail: kzld@cpdp.bg, Интернет страница: www.cpdp.bg.